laion/Wikipedia-Exotic huggingface dataset:
פסאודו-אנגליזציזם

פסאודו-אנגליזציזם (באנגלית: Pseudo-anglicism) הוא מונח המתייחס למילה בשפה אחת שנוצרת מאלמנטים באנגלית ועשויה לכאורה להיראות כמילה תקינה וקיימת בשפה האנגלית, על אף שבפועל המילה אינה קיימת בשפה האנגלית. לדוגמה, דוברי אנגלית המטיילים בצרפת עשויים להיות מופתעים מכך שמספר מילים אשר נפוצות בשפת היומיום בצרפתית ודומות לאנגלית, לא קיימות כלל בשפה האנגלית – לדוגמה baby-foot או baby-parc. פסאודו-אנגליזציזם נפוץ בעיקר בשפות שונות ברחבי העולם להן קשר ניכר עם השפה האנגלית. Baby-parc – לול לתינוקות Baby-foot – כדורגל שולחן Footing – ריצה Night shop – חנות מכולת שפתוחה בשעות המאוחרות של הלילה Recordman – שיאן (בספורט) Rugbyman – שחקן רוגבי Shake-hand – לחיצת יד Tennisman – שחקן טניס Autogrill – אזור שירות בכביש מהיר Autostop – עצירת טרמפ Beauty farm – ספא Block-notes – מחברת Dressman – דוגמן Wellfit-Bar – בר המספק מגוון של משקאות בריאים Beamer – מקרן וידאו Jobticket – כרטיס המעניק נסיעות חופשיות בתחבורה הציבורית אותו מספק המעסיק לעובדיו. Handy – טלפון נייד Wellness – ספא Oldtimer – רכב אספנות Tempolimit – הגבלת מהירות (קצר יותר מהאלטרנטיבה בגרמנית – Geschwindigkeitsbegrenzung) Beamer – מקרן וידאו Touringcar – אוטובוס גדול ומאובזר המיועד לנסיעות למרחקים ארוכים יותר, בניגוד לאוטובוסים המיועדים בעיקר לנסיעות בתוך אזור מטרופוליני יחיד After ski – פגישה לשתיית משקאות לאחר סקי After work – פגישה לשתיית משקאות לאחר סיום יום העבודה Backslick – סגנון שיער בו השיער בעל מראה רטוב ומסורק לאחור Yes box – תשובה חיובית Freestyle – ווקמן Smoking – טוקסידו Babylift – עגלת תינוקות Cottoncoat – מעיל גשם Cowboytoast – כריך עם בשר טחון Grillparty – מסיבה עם אוכל על המנגל Monkeyclass – מחלקת תיירים Speedmarker – טוש Timemanager – לוח שנה או מחברת בו רושמים פגישות מתוכננות Dres – אימונית Dress crossing ‏(Дресс-кроссинг) – החלפת בגדים משומשים Clip maker ‏(Клипмейкер) – במאי וידאו קליפים Strikeball ‏(Страйкбол) – איירסופט Face control ‏(Фейсконтроль) – מונח המתייחס למדיניות הקיימת במיוחד במועדוני לילה יוקרתיים, בתי קזינו, מסעדות ובתי עסק דומים בהם ישנה הקפדה על סינון האנשים שנכנסים לבית העסק על סמך שיקול דעת מהיר של הסדרן בכניסה שמסתמך בעיקר על המראה של הלקוחות הפוטנציאליים. Goalman ‏(Голман) – שוער Recorder ‏(Рекордер) – שיאן (בספורט) ג'יפני (Jeepney) – אמצעי תחבורה ציבורית בפיליפינים אשר הוא סוג של מונית. Salaryman ‏(サラリーマン) – עובד צווארון לבן Pokémon ‏(ポ ケ モ ン) – קיצור של Pocket Monster, קרי "מפלצת כיס" Overeat ‏(오바이트) – הקאה Hand phone ‏(핸드폰) – טלפון סלולרי אינגלוז תרגום שאילה ידידי שקר שאילת מילים תרגום שומר משמעות וצליל דוגמאות לפסאודו-אנגליזציזם ביפנית Sicherl 1999, p. 14. Duckworth 1977. Onysko 2007, p. 52The term pseudo-anglicism" describes the phenomenon that occurs when the RL['receptor language'; p.14] uses lexical elements of the SL['source language'; p.14] to create a neologism in the RL that is unknown in the SL. For the German language, Duckworth simply defines pseudo anglicisms as German neologisms derived from English language material. Ayres-Bennett 2014, p. 335. ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
דניאל דימאג'יו

דניאל דימאג'יו (באנגלית: Daniel DiMaggio; נולד ב-30 ביולי 2003) הוא שחקן אמריקאי, המוכר בעיקר בשל תפקידו בתור אוליבר אוטו בסיטקום "אמא אמריקאית" (2021-2016). דימאג'יו נולד לשחקן ולסופר לו דימאג'יו, ולשחקנית לורטה פוקס. בזמנו הפנוי הוא נהנה לגלוש על סקייטבורד, לרוץ מרתונים ולשחק בייסבול. דניאל השתתף בקמפיין קסם הסיפורים של דיסני במטרה לעודד ילדים לקרוא. דימאג'יו התחיל לשחק בפרסומות בגיל 8. התפקיד הראשון שלו היה בסרט הקצר "גיישו" בשנת 2010. הוא שיחק בתפקיד אורח בסדרת הטלוויזיה "סוכן מחוק" כמייקל ווסטן הצעיר. הוא גילם את סופרמן הצעיר בסדרה "סופרגירל" בשנת 2016. בשנת 2017 הוא שיחק בסרט הקולנוע "גבר גבר 2". בשנת 2016 לוהק דימאג'יו לתפקיד אוליבר אוטו, הבן האמצעי בקומדיית המצבים של ABC, "אמא אמריקאית". הסדרה הוקרנה לראשונה ב-11 באוקטובר 2016. במסגרת תפקידו כאוליבר אוטו, דימאג'יו למד בלט. לא הייתה לו הכשרה קודמת בבלט והוא לקח מספר שיעורים בשבוע כדי להיכנס לתפקיד בצורה הטובה ביותר. דניאל דימאג'יו, ברשת החברתית אקס (טוויטר) דניאל דימאג'יו, ברשת החברתית אינסטגרם דניאל דימאג'יו, במסד הנתונים הקולנועיים IMDb (באנגלית) "Daniel DiMaggio | American Housewife". ABC. "ABC's "American Housewife" Daniel DiMaggio Interview - naludamagazine.com". www.naludamagazine.com. "American Housewife's Daniel DiMaggio visits the real Westport". אורכב מ-המקור ב-3 בינואר 2020. נבדק ב-3 בינואר 2020. {{cite web}}: (עזרה) "Getting to know Daniel DiMaggio, Oliver Otto from 'American Housewife' - StarsAndCelebs.com". "Magic of Storytelling | Disney Partners". אורכב מ-המקור ב-3 בינואר 2020. נבדק ב-3 בינואר 2020. {{cite web}}: (עזרה) "American Housewife's Daniel DiMaggio on the American Idol Crossover Episode". אורכב מ-המקור ב-3 בינואר 2020. נבדק ב-3 בינואר 2020. {{cite web}}: (עזרה) "Daniel DiMaggio". אורכב מ-המקור ב-3 בינואר 2020. נבדק ב-3 בינואר 2020. {{cite web}}: (עזרה) "Teen journey: Daniel DiMaggio enjoys role on comedy 'American Housewife'". אורכב מ-המקור ב-2 בינואר 2020. נבדק ב-3 בינואר 2020. {{cite web}}: (עזרה) "Daniel DiMaggio | TV Guide". TVGuide.com. "Daniel DiMaggio Cast As Young Superman On Supergirl". Comicbook.com. Wilding, Josh (5 בפברואר 2016). "First Look At Daniel DiMaggio As A Young Kal-El In Supergirl". {{cite web}}: (עזרה) "American Housewife". אורכב מ-המקור ב-1 בינואר 2020. נבדק ב-3 בינואר 2020. {{cite web}}: (עזרה) Miller, Bruce. "Daniel DiMaggio of 'American Housewife' steps into a new world". Sioux City Journal. "Interview: American Housewife's Daniel DiMaggio on Auditions and His Advice to Young Actors". 7 בפברואר 2019. {{cite web}}: (עזרה)
ויל מריק

ויליאם צ'ארלס מריק (באנגלית: William Charles Merrick; נולד ב-9 באפריל 1993) הוא שחקן תיאטרון וטלוויזיה אנגלי. הופעת הבכורה שלו הייתה בדור השלישי של הסדרה זוכת הבאפט"א "סקינס" של ערוץ E4, בה גילם את הדמות אלו קריבי. מריק נולד בלדבורי שבהרפורדשייר. הוא הצעיר במשפחה בת שני ילדים. כחבר בתיאטרון Close up שיחק מריק בפסטיבל הפרינג' של אדינבורו בשנים 2010 ו-2011 בהפקות של "נערי ההיסטוריה" בתפקיד פוזנר, ובתפקיד צ'ארלי במחזה "מותו של סוכן" מאת ארתור מילר. בפסטיבל הפרינג' של 2012 ו-2013 כיכב מריק עם להקת תיאטרון בשם No Prophet, ושיחק במחזה "Punk Rock" בהפקת סיימון סטיבנס, ובמחזה "Boys" מאת אלה היקסון. ב-2011 הופיע מריק לראשונה בטלוויזיה בדרמת הנעורים "סקינס" של ערוץ E4, בתפקיד אלו קריבי. הוא נבחן בתחילה על התפקיד של ריץ' הרדבק, אבל בסיום התהליך לוהק לתפקיד אלו. הוא תיאר את הדמות כ"אדם אוהב, בחור מאוד פתוח, חיובי ונלהב". בפברואר 2012 זכה מריק בפרס RTS לשחקן הטוב ביותר כשהתחרה בדקוטה בלו ריצ'רדס, שכיכבה אף היא בסדרה "סקינס". על תפקיד אלו קריבי היה מועמד גם לפרס השחקן הטוב ביותר של TV Choice לשנת 2012. במאי 2012 השתתף מריק בפרק בסיטקום "In with the Flynns" של ערוץ BBC One, בו שיחק בתפקיד "דין". באותה שנה גילם את "ג'יי" בסרט הקולנוע "כל הזמן שבעולם" של ריצ'רד קרטיס לצדם של רייצ'ל מקאדמס ודונל גליסון. ב-2013 הופיע מריק בפרק "Nightmare in Silver" מתוך סדרת המדע בדיוני "דוקטור הו". עוד כיכב מריק בפרק בסדרה "Coming Up", ששודר ביולי 2013 בערוץ 4, והופיע בתפקיד אורח בסדרה "אטלנטיס" של BBC One. ב-2016 שיחק מריק בתפקיד ראסל, שוליית הקצב בדרמה "Brief Encounters". בסדרה "פולדארק" הופיע מריק בתפקיד ארתור סולווי. ב-2019 כיכב מריק בתפקיד "ניקי" בסדרה הקומית "מפוקסלים" לצדה של אלכסה דייוויס. ויל מריק, ברשת החברתית אקס (טוויטר) ויל מריק, במסד הנתונים הקולנועיים IMDb (באנגלית) ויל מריק, באתר AllMovie (באנגלית) ויל מריק, במסד הנתונים הקולנועיים KinoPoisk (ברוסית) Births, Marriages & Deaths Index of England and Wales, 1916–2005 Meet the Skins Will Merrick Will Merrick throws party to mark debut in Skins Death of a salesman "Punk Rock, Edimburgh Festival Guide". edinburghfestival. נבדק ב-17 ביוני 2012. {{cite web}}: (עזרה) "Will Merrick ('Skins') interview". cultbox. 1 במרץ 2011. נבדק ב-14 במאי 2012. {{cite web}}: (עזרה) RTS Bristol Best Actor Will Merrick "Will Merrick Credits". unitedagents. נבדק ב-31 אוג' 2012. {{cite web}}: (עזרה) Lazarus, Susanna (6 בדצמבר 2012). "Skins actor Will Merrick appeared in Doctor Who". Radio Times. נבדק ב-8 בדצמבר 2012. {{cite web}}: (עזרה) Jeffery, Morgan (16 נוב' 2013). "'Atlantis' episode 8 review: Blood ties and past lies". Digital Spy. נבדק ב-1 דצמ' 2013. {{cite web}}: (עזרה)
מרגרט וודרו וילסון

מרגרט וודרו וילסון (באנגלית: Margaret Woodrow Wilson; ‏16 באפריל 1886 – 12 בפברואר 1944) הייתה הבכורה מבין שלוש בנותיהם של נשיא ארצות הברית וודרו וילסון ושל אשתו הראשונה אלן לואיז וילסון, בנוסף לג'סי ואלינור. לאחר מות אמה באוגוסט 1914 שימשה מרגרט כמארחת של הבית הלבן (הגברת הראשונה של ארצות הברית) עד לנישואיו השניים של אביה בדצמבר 1915. מרגרט וודרו וילסון (שמה האמצעי היה שם משפחתה של סבתה מצד אביה ושמו האמצעי של אביה שבו הוא היה מוכר יותר מאשר שמו הראשון, תומאס) נולדה בגיינסוויל, ג'ורג'יה. לשני הוריה היו שורשים חזקים בדרום ארצות הברית, ושני סביה היו כמרים פרוטסטנטים. הוריה של מרגרט חיו בצפון ארצות הברית, שם אביה עסק בהוראה, אך אימה לא רצתה שילדיה ייוולדו כיאנקים, ולפיכך היא דאגה לשהות אצל משפחתה בגיינסוויל לקראת הלידות של שתי בנותיה הגדולות. מרגרט למדה בבתי ספר מקומיים, שלעיתים היו קשורים לקולג'ים בהם לימד אביה בשנות נעוריה. במרץ 1913 הושבע וודרו וילסון כנשיא ארצות הברית. ב-6 באוגוסט 1914 נפטרה רעייתו אלן ממחלת כליות ונקברה בעיר הולדתה רום. על ערש דווי היא ביקשה מבעלה שלא יישאר ערירי ויישא אישה, ואכן, ב-18 בדצמבר 1915 הוא נשא לאישה את אדית בולינג וילסון. במשך הזמן שחלף בין פטירת אמה לבין נישואיו השניים של אביה, שימשה מרגרט כמארחת הרשמית של הבית הלבן, תפקיד שכיום קרוי הגברת הראשונה של ארצות הברית. וילסון הייתה זמרת והקליטה כמה שירים. ב-1914 הוציאה חברת קולומביה רקורדס את השיר "נערי" (My Laddie) בביצועה. בצוואתו הוריש הנשיא וילסון לבתו אנונה בסך 2,500 דולר, מעל 37,000 דולר בערכים של 2020. סכום זה שולם לה כל עוד הוא לא עלה על שליש מההכנסה השנתית של אחוזתו וכל עוד מרגרט נותרה רווקה. ב-1938 נסעה וילסון לאשרם של הגורו סרי אורובינדו (אנ') שבפונדיצ'רי, הודו, שם היא חיה עד יומה האחרון. היא הייתה חברה וחסידה באשרם ושם ניתן לה השם "ניסתה" (Nistha), שמשמעותו בסנסקריט הוא "מסירות". יחד עם החוקר ג'וזף קמפבל היא ערכה את התרגום האנגלי של יצירתו הקלאסית של ראמאקרישנה "בשורתו של סרי ראמאקרישנה" (The Gospel of Sri Ramakrishna), שיצא לאור ב-1942 על ידי "מרכז ראמאקרישנה-ויקננדה" (Ramakrishna-Vivekananda Center) שבניו יורק. מרגרט וודרו וילסון נפטרה מאורמיה בפונדיצ'רי (אז בתחומי הודו הצרפתית), ב-12 בפברואר 1944, בגיל 57, ושם היא נטמנה. מדיה וקבצים בנושא מרגרט וודרו וילסון בוויקישיתוף מכתב מהנשיא וילסון לבתו, 13 באוגוסט 1915 מרגרט וודרו וילסון, באתר "Find a Grave" (באנגלית) "First Lady - Ellen Wilson". C-SPAN "W. A. Thayer (composer) - Discography of American Historical Recordings". adp.library.ucsb.edu Calculate the value of $2,500 in 1924 - dollartimes.com First Lady Biography: Ellen Wilson Nikhilananda, Swami (1942). "Preface". The Gospel of Ramakrishna. Chennai: Sri Ramakrishna Math
יחסי איטליה–בלארוס

יחסי איטליה–בלארוס הם יחסי החוץ בין הרפובליקה האיטלקית לבלארוס. שתי המדינות כוננו יחסים דיפלומטיים ב-13 באפריל 1992. בנובמבר 1993 פתחה בלארוס קונסוליה כללית ברומא, אשר שודרגה לשגרירות ב-20 במרץ 1996. איטליה פתחה שגרירות במינסק במאי 1992. בשנת 2018 הסחר בין שתי המדינות עלה על 800 מיליון אירו. באותה שנה איטליה הפכה לאחת מעשר המדינות המובילות איתן מחזור המסחר הגדול ביותר בבלארוס. על פי שגרירות בלארוס באיטליה, המסחר הבילטרלי הסתכם בשנת 2018 ב-912.7 מיליון דולר, עלייה של 15.2% לעומת 2017. הייצוא של בלארוס הגיע ל-123.9 מיליון דולר, וגדל ב-26% לעומת השנה שקדמה לה. היבוא של בלארוס המשיך לגדול כדי לשמור על הגירעון המסחרי במדינה. באותה שנה השקיעה איטליה 23.3 מיליון דולר בבלארוס, עלייה של 42.7% לעומת 2017. בבלארוס קיימות 263 חברות במימון איטלקי. מספרן גדל ב-20 חברות בשנת 2018. איטליה מחזיקה בבלארוס שגרירות במינסק. בלארוס מחזיקה באיטליה שגרירות ברומא ו-2 קונסוליות בנאפולי וטורינו. מדיה וקבצים בנושא יחסי איטליה–בלארוס בוויקישיתוף Belarus, Italy look to exceed €1bn in Mutual Trade in 2020 באתר belt and road‏, 31 במאי 2019 אתר על יחסי מדינות
יחסי איטליה–איסלנד

יחסי איטליה–איסלנד הם יחסי החוץ בין הרפובליקה האיטלקית לאיסלנד. שתי המדינות כוננו יחסים דיפלומטיים בשנת 1945, לאחר סיום מלחמת העולם השנייה. כיום, שתי המדינות הן חברות מלאות במועצת אירופה, נאט"ו והארגון לשיתוף פעולה ולפיתוח כלכלי. איטליה מיוצגת באיסלנד באמצעות שגרירותה באוסלו, נורווגיה, ובנוסף היא מחזיקה קונסוליה ברייקיאוויק. איסלנד מיוצגת באיטליה באמצעות שגרירותה בפריז, ובנוסף היא מחזיקה 2 קונסוליות ברומא ומילאנו. אתר על יחסי מדינות
יחסי אירלנד–מלזיה

יחסי אירלנד–מלזיה הם יחסי החוץ בין אירלנד ומלזיה. היחסים הדיפלומטיים בין אירלנד ומלזיה כוננו בשנת 1974. שגרירות אירלנד בקואלה לומפור נפתחה בשנת 1995, ושגרירות מלזיה בדבלין נפתחה בשנת 2001. עם זאת, היחסים בין המדינות התקיימו עוד קודם לכן, ומלזים מגיעים לאירלנד ללמוד רפואה במיוחד למעלה מ-70 שנה. בשנים האחרונות מלזים מגיעים לאירלנד במספרים הולכים וגדלים כדי ללמוד נושאים אחרים כולל חשבונאות, פיננסים, מדע וטכנולוגיה, תוך הכרה באיכות המעולה של מערכת החינוך האירית. מלזים שלמדו באירלנד יכולים להצטרף לאגודת הבוגרים האירית המלזית שיש לה קשרים הדוקים עם השגרירות. אירלנד מחזיקה במלזיה שגרירות בקואלה לומפור. מלזיה מחזיקה באירלנד שגרירות בדבלין. מדיה וקבצים בנושא יחסי אירלנד–מלזיה בוויקישיתוף יחסי אירלנד–מלזיה, באתר משרד החוץ האירי יחסי אירלנד–מלזיה, באתר משרד החוץ האירי אתר על יחסי מדינות
יחסי איטליה–ליכטנשטיין

יחסי איטליה–ליכטנשטיין הם יחסי החוץ בין הרפובליקה האיטלקית לנסיכות ליכטנשטיין. שתי המדינות מקיימות יחסים כלכליים כחלק מהאזור הכלכלי האירופי, למרות שאיטליה היא חברת האיחוד האירופי ואילו ליכטנשטיין היא חברת איגוד הסחר החופשי האירופי. כמו כן, שתי המדינות הן חברות האו"ם ומועצת אירופה. איטליה מיוצגת בליכטנשטיין באמצעות הקונסוליה בציריך, שווייץ. ליכטנשטיין מיוצגת באיטליה באמצעות שגרירותה בברן, שווייץ. מדיה וקבצים בנושא יחסי איטליה–ליכטנשטיין בוויקישיתוף אתר על יחסי מדינות
אשר גרייבר

אשר גרייבר (נולד ב-2 ביולי 1995) הוא עיתונאי, שדרן רדיו וקריין ישראלי המשמש כמגיש בתחנת הרדיו החרדי קול פליי. גרייבר נולד וגדל בעיר מודיעין עילית ולמד במוסדות חינוך חרדיים בעיר. מאוחר יותר למד בישיבה לצעירים ביישוב יסודות שבדרום הארץ. בגיל צעיר החל את דרכו בעולם התקשורת. כשהיה בן 17 התחיל להגיש תוכניות ברדיו קול חי, במקביל לעריכה של תוכניות בתחומי האקטואליה והבידור כדוגמת "הפוך על הפוך", "המהדורה המרכזית" ועוד. בשנת 2017 החל להגיש את תוכנית המוזיקה היהודית "בקצב היום" המשודרת במקביל ב-7 תחנות רדיו יהודיות בישראל ומחוצה לה, חלק מהם תחנות רדיו אינטרנטיות. במהלך השנים הגיש גרייבר מצעדים רבים והנחה משדרים של הרדיו שנערכו בהיכלי מופעים בארץ. גרייבר מנחה מופעים מוזיקליים. בין היתר הנחה מופעים של הזמרים הישראליים ישי ריבו, מרדכי בן-דוד, אברהם פריד, בני פרידמן ועוד. במקביל לעבודתו בקול חי, גרייבר עוסק בתחום הקריינות והמשחק הקולי ומקליט תשדירים פרסומיים וסיפורים מוקלטים לילדים חרדים, בהם סדרת התקליטורים חבורת תריג. בדצמבר 2021 החליט לפרוש מרדיו קול חי, לאחר תשע שנים שבהן שימש כמגיש ואחראי מוזיקה. בינואר 2022 הצטרף לרדיו 'קול פליי' ומגיש שם תוכנית מוזיקה יומית. וממאי 2022 מגיש ברדיו קול פליי תוכנית שבועית במוצאי שבת בשם "המצעד של קול פליי". גרייבר נשוי לעדן ומתגורר בבני ברק. אשר גרייבר, ברשת החברתית פייסבוק אשר גרייבר, ברשת החברתית אינסטגרם בקצב היום עם אשר גרייבר באתר קול חי הכירו את אשר גרייבר, קריין שדובר 4 שפות, עברית רוסית, חילונית וחרדית – הקול שיקדם את העסק שלכם להצלחה!, באתר ישראל היום, 5 בדצמבר 2021 אחרי 9 שנים: השדרן החרדי אשר גרייבר פורש, באתר כיכר השבת, ‏2021-12-29
מדרון בנט

מדרון בנט (באנגלית: Bennett Escarpment) הוא מדרון סלעי המכוסה בחלקו קרח, בהרי הנסיך צ'ארלס, באדמת מק. רוברטסון, שבאנטארקטיקה. ראשיתו של המדרון בהר פולארד; והוא יורד לכיוון צפון- מערב. אורכו של המדרון 37 קילומטרים. בקצהו הצפוני של המדרון מצוי הר קנהאם. המדרון ממוקם 13 קילומטר דרומית - דרום-מערבית ממסיב קרוהן שברכס פורתוס שבהרי הנסיך צ'ארלס. המדרון מופה בהתבס על סקר על הקרקע, שערך ס. ל. קירבי (S L Kirkby) שהיה סוקר בתחנת מוסון מטעם משלחת החקר האנטארקטית הלאומית של אוסטרליה, וכן בהתבסס עלל תצלומי אוויר שצולמו על ידי משלחת החקר האנטארקטית הלאומית של אוסטרליה, בין השנים 1956–1965. שמו של המדרון ניתן לו על ידי ועדת השמות האנטארקטיים של אוסטרליה. המדרון נקרא על שמו של ג'יי. מ. בנט (J.M. Bennett), שהיה פיזיקאי בתחנת מוסון בשנת 1965. מדרון בנט באתר הסקר הגאולוגי של ארצות הברית מדרון בנט באתר הגאזט האנטארקטי של ממשלת אוסטרליה מדרון בנט באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי, ומידע על גילוי ומיפוי המדרון לפי מקור אחר תצלום האוויר שעל בסיסו מופה המדרון, צולם בשנת 1965.
פלאואן

פלאואן (בגרמנית: Plauen, בצ'כית: Plavno) היא עיר בגרמניה במדינת סקסוניה, במחוז פוגטלנד על הנהר אלסטר הלבן. בשנת 2013 מנתה העיר כ-64,000 תושבים. פלאואן נוסדה בשנת 1112 על ידי מהגרים ממוצא סלבי. בשנת 1244 קיבלה פלאואן הכרה כעיר וסופחה לנסיכות בוהמיה. בשנת 1466 עברה לנסיכות סקסוניה. העיר החלה לגדול ולפרוח בסוף המאה ה-19 כאשר נוסדה בה תעשיית טקסטיל. בתחילת המאה ה-20 התרכזה התעשייה ביצור בדי תחרה, והפכה לאחד המרכזים הגדולים בעולם לתעשייה זאת. בתחילת המאה ה-20 הגיעה העיר לשיא פריחתה. העיר קלטה מהגרים רבים מהאזורים הכפריים שבאו לעבוד במפעלי התעשייה ובשנת 1920 אוכלוסיית העיר מנתה כ-128 אלף תושבים. בשנות השלושים של המאה ה-20 העיר הפכה לאחד המרכזים הראשונים להתפשטות התנועה הנאצית בגרמניה. במלחמת העולם השנייה נפגעה העיר קשות מההפצצות. בתום מלחמת העולם השנייה נשארה פלאואן באזור הכיבוש הרוסי, סמוך לגבול עם מערב גרמניה. היותה עיר גבול פגע קשות בהתפתחות העיר ושיקומה. הקהילה היהודית בפלאואן הורכבה בעיקר מיהודים ילידי גרמניה ומיהודים יוצאי פולין שהגיעו לעיר כדי למצוא בה עבודה בסוף המאה ה-19 ותחילת המאה ה-20. הקהילה היהודית גדלה והגיעה לכ-15 אלף איש, בתחילת שנות ה-30. כמעט כל יהודי העיר גורשו ועזבו אותה בשנות ה-30 המאוחרות, לאחר עליית הנאציזם, חלקם לארצות הברית וחלקם לישראל. הדמיה של בית הכנסת בפלאואן כפי שבוצע על ידי פרופ' Marc Grellert מאוניברסיטת TUDARMSTADT (לינק) מדיה וקבצים בנושא פלאואן בוויקישיתוף אתר האינטרנט הרשמי של פלאואן פלאואן (גרמניה), דף שער בספרייה הלאומית ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
You're Not There

You're Not There (בעברית: אתה לא שם) הוא שיר של הלהקה הדנית לוקאס גרהאם, מתוך אלבום האולפן השני שלהם, Lukas Graham. השיר יצא לאור כהורדה דיגיטלית ב-13 במאי 2016 על ידי חברת התקליטים קופנהגן רקורדס, והוא הסינגל הרביעי באלבום בסקנדינביה וגרמניה, אוסטריה ושווייץ. השיר נכתב על אביו של לוקאס פורקאמר, סולן הלהקה, שמת בשנת 2012. השיר בוצע במהלך טקס פרסי המוזיקה של MTV אירופה 2016 כחלק ממחרוזת שכללה את הלהיט המצליח ביותר של הלהקה, "7 Years". ב-9 בנובמבר 2016, הם ביצעו את השיר בתוכנית האירוח "Late Night with Seth Meyers". מילות השיר "You're Not There" באתר Genius סרטון השיר "You're Not There" באתר יוטיוב לוקאס פורקאמר, מורטן ריסטורפ, סטפן פורסט, מורטן פילגארד, ג'יימס אלן "You're Not There (Grey Remix) - Single by Lukas Graham on Apple Music". iTunes. נבדק ב-2 ביוני 2017. {{cite web}}: (עזרה) [1] [2] https://itunes.apple.com/fi/album/youre-not-there-single/id1039974081 https://itunes.apple.com/no/album/youre-not-there-single/id1039974081 https://itunes.apple.com/se/album/youre-not-there-single/id1039974081 "Ny lukas graham single ude fredag". issuu.com. נבדק ב-2 ביוני 2017. {{cite web}}: (עזרה) "Top 40/M Future Releases - Mainstream Hit Songs Being Released and Th…". allaccess.com. 30 באוקטובר 2016. אורכב מ-המקור ב-30 באוקטובר 2016. נבדק ב-2 ביוני 2017. {{cite web}}: (עזרה) You're Not There (Grey Remix) - Single by Lukas Graham, Apple Music (באנגלית) "You're Not There (Grey Remix) - Single by Lukas Graham on Apple Music". iTunes. נבדק ב-2 ביוני 2017. {{cite web}}: (עזרה)
יחסי בולגריה–מלזיה

יחסי בולגריה–מלזיה הם יחסי החוץ בין בולגריה למלזיה. במרץ 2016 ביקר שר החוץ הבולגרי דניאל מיטוב בקואלה לומפור, הביקור הראשון של שר בולגרי במלזיה. במהלך ביקורו הוא נפגש ב-29 במרץ עם עמיתו המלזי אניפה אמאן ואמר כי "ניתן לפתח ולהרחיב את היחסים בין בולגריה ומלזיה בהקשר לחברותה של בולגריה באיחוד האירופי, במסגרת השותפות המוגברת בין האיחוד האירופי לאיגוד מדינות דרום-מזרח אסיה (ASEAN), אספת אסיה-אירופה (ASEM) ועוד פורומים רב-צדדיים". שני שרי החוץ הסכימו כי בולגריה ומלזיה מעריכים מאוד את יחסי הידידות ביניהם וציינו כי שתי המדינות מוכנות לעשות כמיטב יכולתן להעצים את הדיאלוג הפוליטי אשר בתורו יקדם את שיתוף הפעולה בכל תחומי העניין ההדדי. מיטוב אמר כי בולגריה מייחסת חשיבות עדיפה ליחסי הסחר והכלכלה עם מלזיה וציינה כי המדינה היא אחת הכלכלות המתפתחות במהירות בדרום-מזרח אסיה. הוא הדגיש כי בולגריה תקבל בברכה השקעות מלזיות בכלכלתה. שר החוץ הבולגרי אמר כי ארצו מציעה מוצרים מסורתיים לייצוא למלזיה, כולל מזון, יינות, חלב ומוצרי חלב, מים מינרליים, שמנים אתרים, שמן ורדים בפרט, מוצרי הנדסת מכונות והנדסת חשמל. באירוע מיוחד שארגן ארגון מלזי לסחר בינלאומי קודם לכן, מיטוב הציג את בולגריה כיעד אטרקטיבי ליזמים מקומיים. מיטוב שוחח גם עם יושב ראש הבית התחתון של הפרלמנט של מלזיה, פנדיקאר אמין מוליה. בולגריה מחזיקה במלזיה קונסוליה בקואלה לומפור. מלזיה מחזיקה בבולגריה קונסוליה בסופיה. מדיה וקבצים בנושא יחסי בולגריה–מלזיה בוויקישיתוף Bulgarian Foreign Minister Mitov Confers with Malaysian Counterpart Anifah Aman in Kuala Lumpur באתר משרד החוץ הבולגרי, 29 במרץ 2016 אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
Flaws

Flaws הוא שיר של הלהקה הבריטית באסטיל. השיר יצא לאור לראשונה כסינגל הבכורה של הלהקה ב-4 ביולי 2011, דרך חברת התקליטים העצמאית Young and Lost Club, כתקליט לצד השיר Icarus. השיר יצא לאור מחדש ב-21 באוקטובר 2012 כסינגל השלישי מאלבום הבכורה של הלהקה, Bad Blood, דרך חברת התקליטים וירג'ין רקורדס בפורמט של הורדה דיגיטלית לצד השיר Durban Skies ויחד עם מספר רמיקסים. בהוצאה השנייה שלו הגיע השיר למקום ה-21 במצעד הסינגלים הבריטי. מידע על הסינגל "Flaws" באתר מיוזיק בריינז מידע על היצירה "Flaws" באתר Discogs Flaws - EP by Bastille, Apple Music (באנגלית)
יחסי בולגריה–הפיליפינים

יחסי בולגריה–הפיליפינים הם יחסי החוץ בין בולגריה לבין הפיליפינים. הפיליפינים קיבלו עצמאות בשנת 1946, אך במהלך קרוב לשלושים השנים שלאחר מכן לא התקיימו יחסים דיפלומטיים בין הפיליפינים לבין הגוש המזרחי. סיבה משמעותית לכך הייתה העובדה שהפיליפינים הייתה מדינה פרו-אמריקאית שבשטחה היו בסיסים צבאיים של ארצות הברית. לכן הפיליפינים התנגדו בעקביות לגוש הסוציאליסטי. המצב השתנה תחת הנשיא פרדיננד מרקוס. בתחילה, במאי 1972 הוקמה בפיליפינים אגודת הידידות הפיליפינים–ברית המועצות. ביוני 1974 קמה החברה הסובייטית "ברית המועצות - הפיליפינים". באותה 1974 הוקמה המפלגה הקומוניסטית בפיליפינים. ב-2 ביוני 1976 כוננו במהלך ביקורו של מרקוס במוסקבה היחסים הדיפלומטיים בין הפיליפינים לברית המועצות, ובעקבות כך כוננו הפיליפינים יחסים דיפלומטיים עם שאר מדינות ברית ורשה, ובכלל זה בולגריה. בולגריה מחזיקה בפיליפינים קונסוליה במנילה. הפיליפינים מחזיקה בבולגריה קונסוליה בסופיה. מדיה וקבצים בנושא יחסי בולגריה–הפיליפינים בוויקישיתוף אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אליהו בן גיגי

רבי אליהו בן גיגי (ה'תר"ל, 1869 – שבט ה'תרצ"א, 1931) היה דיין ופוסק הלכה, רב העיר סעידא (אנ') שבאלג'יריה. נולד בדבדו, מרוקו בשנת ה'תר"ל, 1869. למד בישיבת הרב אברהם בן-סוסאן. בהמשך למד אצל רבי דוד הכהן סקלי. בשנת ה'תרנ"ח עזב את דבדו ועבר לתלמסאן, שם הוסמך לרבנות על ידי הרב חיים בלייח. לאחר מכן התמנה לרב העיר סעידא באלג'יריה. היה בקיא גדול בחכמת הדקדוק והלשון, וכתב פירושים על פירושו לתורה של רבי אברהם אבן עזרא. נפטר בשבט ה'תרצ"א, 1931 ונקבר בסעידא. בשנת ה'תרע"ה הוציא לאור בתוניס את ספרו "קול צעקת הרועים", ובו תשובתו שבה מתיר לטחון חיטים לפסח בריחיים מכניות, בניגוד לדעתו של הרב רפאל חיים משה בן נאים (הרב הרחמ"ן) שאסר זאת בתוקף. הספר זכה בין היתר להסכמות של הרב קוק והרידב"ז. הספר מחולק לפרקים ועוסק בשבעה "יסודות" – שבעה נושאים עיקריים הנוגעים לשאלת מצות המכונה, אשר על פיהם ביסס הרב הרחמ"ן את האיסור. הרב בן גיגי מאריך לדחות בכל אחד מהנושאים את עמדת הרחמ"ן ומסיק להתיר בהתאם. היסודות הם: א. קמח לתות הנשאר בחריצי המכונה. ב. חמץ קודם זמנו – האם נחשב ל"איסורא" או ל"התירא". ג. ביטול איסור לכתחילה. ד. חוזר וניעור. ה. תערובת קמח בקמח – האם דינה כתערובת לח בלח או יבש ביבש. ו. דבר שיש לו מתירין. ז. זיעה – האם דינה כמים. בנוסף עוסק הספר בשאלת חכם שאסר אין חבירו רשאי להתיר, זאת בשל הערתו של הרחמ"ן שמאחר שהרב חיים בלייח אסר מתחילה מצות אלו, אינו יכול לשוב ולהתיר. ארזי הלבנון, אנצי' לחכמי ספרד, בערכו. אבני קדש, מאת הרב אליהו רפאל מרציאנו, עמ' 77. ספר קול צעקת הרועים, באתר היברובוקס שער ספר מכשירי מילה, באתר יהדות אלג'יריה אליהו בן גיגי, דף שער בספרייה הלאומית אליהו רפאל מרציאנו, דבדו עיר הכהנים, הוצאת הספרייה הספרדית, עמ' 134 אבינועם רוזנק, הרב אברהם חזן – בין אשכנז לצפון אפריקה, הוצאת יד יצחק בן צבי, עמ' 118 אליהו רפאל מרציאנו, אבני קדש, עמ' 78 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סאות' אוף מרקט

סאות' אוף מרקט (באנגלית: South of Market), או בקיצור סומה (SoMa) היא שכונה בסן פרנסיסקו שבמדינת קליפורניה. השכונה נתחמת ברחוב מארקט מצפון-מערב, במפרץ סן פרנסיסקו ממזרח, ברחוב טאונסנד מדרום-מזרח ובכביש 101 מדרום-מערב. השכונה קיבלה את השם הזה משום שהיא משתרעת מדרום לרחוב מרקט. בשכונה ממוקמים כיום רבים מהמוזיאונים של סן פרנסיקו, וכמו גם המשרדים של מספר חברות תוכנה ואינטרנט בולטות, וכמו גם מרכז הכנסים מוסקונה (אנ'). בסוף שנות ה-90 של המאה ה-20 שכונת סאות' אוף מרקט נודעה משום שהייתה באותה העת מוקד הפעילות של חברות הדוט-קום בשל מיקומה המרכזי ושטחי המשרדים הזולים יחסית באותה האזור בתקופה ההיא. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.